Դասընթացքի փակման հանդիսութեան տիկին Արապաճեան շնորհակալութիւն յայտնեց Համազգայինի Սուրիոյ Շրջանային Վարչութեան, որ ընդառաջեց իր առաջարկին։ Ան շնորհակալութիւն յայտնեց նաեւ մասնակիցներուն, որոնք կը փորձեն ամէն միջոցի դիմել պահելու մեր լեզուն՝ արեւմտահայերէնը, որ այսօր վտանգուած լեզուներու կարգին կը դասուի, այն համոզումով, որ «Ուիքիփետիա»ն ալ հարթակ մըն է, որուն միջոցով ալ կարելի է օգտագործել արեւմտահայերէնը եւ նպաստել որ այս ծրագիրը աստիճանաբար կատարելագործուի: